# **1.**

# Katalog: - psalm Berilo 1,str.103

# **BIBLIJA: IZ GLOBOČINE**

Psalm Iz globočine pripada značilni vrsti biblijske lirike, v gr. pomeni petje ob spremljavi na brenkala. Njegov naslov v latinščini se glasi De profundis. Tako je tudi naš pesnik Alojz gradnik naslovil eno svojih pesniških zbirk.

Psalm je molitev, prvoosebna izpoved človekovega obupa, je klic Bogu po odrešitvi. Lahko je tudi hvalnica Bogu, tolažba ali prošnja, lahko pa vse hkrati. V Staro zavezo je vključenih 150 psalmov, ki jih zvečine pripisujejo kralju Davidu ( živel naj bi okoli leta 1000 pred n. št.).

### Vsebina psalma Iz globočine :

Vernik prosi Boga, naj odpusti Izraelcem in naj jih reši izpod suženjstva. Pravi, da če se bo vedno spominjal vseh grehov, ne bo nihče obstal. Prosi Boga za usmiljenje in izpoveduje vero vanj. Le on lahko reši Izrael.

Pesniška sredstva :

- paralelizem členov (ponavljanje enako ali podobno zgrajenih stavkov ali delov stavkov):

…moja duša upa,

 moja duša pričakuje…

- personifikacija (poosebitev) : … naj Izrael pričakuje Gospoda

- inverzija (zamenjan vrstni red besed) : … če boš pregrehe v spominu ohranil…

- metonimija (preimenovanje): Izrael uporabi namesto naroda Izraelci

- iteracija (ponavljanje):

… bolj ko stražniki jutranjo zarjo…

Bolj ko stražniki jutranjo zarjo…

- epiteton (ukrasni pridevek):

… jutranjo zarjo…

- anafora ( ponavljanje na začetku verza)

moja duša…

moja duša…

- apostrofa (ogovor): Gospod, sliši moj glas!